ก่อนที่จะมีจุดสีแดงขึ้นที่แขน มีไข้สูงประมาณ 2 วัน แต่เช็ดตัว และกินยาพารา(ไทลินอน)จนไข้ลด หลังจากนั้นก็มีจุดสีแดงเป็นจ้ำๆที่แขน แต่ไม่มีไข้ มีประจำเดือนเพียงแค่เบื่ออาหารทานข้าวได้น้อย กลัวจะเป็นไข้เลือดออกค่ะ
สวัสดีค่ะ การวินิจฉัยที่เป็นไปได้-ไข้เลือดออก อาการของโรคไข้เลือดออกนั้นในระยะเริ่มแรกจะมีไข้สูงลอย เบื่ออาหาร คลื่นไส้ อาเจียน ปวดท้อง อาจมีจุดเลือดออกสีแดงเล็กๆ ตามผิวหนัง (ไม่ใช่ผื่นที่มีลักษณะนูนสีแดง) ไม่มีอาการคัน หรือมีเลือดออกบริเวณอื่นๆ เช่น เลือดออกตามไรฟัน เลือดกำเดาไหล อาเจียนมีเลือดปน อาการจะเป็นอยู่ประมาณ 2-7 วัน- โรคหัด อาการคือมีไข้ ตาแดง น้ำมูกไหล ไอแห้ง เจ็บคอ หลังจากนั้น 3-4 วัน จะพบจุดหรือตุ่มสีขาวตรงกระพุ้งแก้ม และจะผื่นนูนแดงขึ้นในวันที่ 4 ของการมีไข้ เริ่มต้นจากบริเวณหลังหูและในบริเวณแนวผม ตามด้วยหน้า ลำตัวและแขนขา เมื่อผื่นถึงเท้า ไข้จะลดลง แต่หากเคยรับวัคซีนในวัยเด็กมาครบ มีโอกาสเกิดน้อยค่ะ- ไข้ออกผื่นจากเชื้อไวรัสชนิดไม่เจาะจง เช่น เกิดจากการติดเชื้อ enterovirus หรือ adenovirus ลักษณะผื่น อาการจะไม่ได้จำเพาะเจาะจง หลักๆ คือจะมีไข้และมีผื่นตามผิวหนัง อาจเป็นผื่นราบสีแดง ผื่นนูนสีแดง หรือตุ่มน้ำใสก็ได้แนะนำถ้ายังมีไข้สูง เช็ดตัวไม่ลง กินได้น้อย คลื่นไส้ อ่อนเพลียมาก ควรไปพบแพทย์เพื่อตรวจร่างกายและตรวจเลือดเพิ่มเติม จึงจะทราบว่าเป็นไข้เลือดออกหรือไม่การดูแลตัวเองเบื้องต้น เช็ดตัวและกินยาลดไข้ทุก 4-6 ชั่วโมง ดื่มน้ำ พักผ่อนมากๆ